Peruth Chemutai

Peruth Chemutai (født 1999 i Bukwa) er en ugandisk friidrettsutøver som konkurrerer i hinderløp. Hennes fremste internasjonale meritt er sølv på 3000 meter hinder under U20-VM i friidrett 2018.

 Idrettskarriere 
 2015 
Chemutai kom på andreplass på 3000 meter hinder under det ugandiske mesterskapet i friidrett 2015. Hun deltok på 1500 meter og 3000 meter under Samveldelekene 2015 for ungdom, og fikk der sølv på begge distansene.IAAF - Peruth Chemutai - Results, besøkt 15. august 2018.

 2016 
I juli deltok hun i U20-VM i friidrett 2016, og kvalifiserte seg til finalen på 3000 meter hinder. I finalen løp hun på 9:49,29 og endte på sjuendeplass. Hun representerte Uganda under Sommer-OL 2016 i Rio de Janeiro, der hun ble utslått i forsøksheatet på 3000 meter hinder. 

 2017 
Under VM i terrengløp 2017 kom hun på sjuendeplass i juniorklassen individuelt, og Uganda kom der på tredjeplass i lagkonkurransen. Hun deltok i VM i friidrett 2017, men ble slått ut i forsøksheatet på 3000 meter hinder. 

 2018 
Chemutai kom på andreplass på 3000 meter hinder under Golden Spike-stevnet i Ostrava i juni. Hun deltok i U20-VM i friidrett 2018, og tok der sølv på 3000 meter hinder, kun slått av kenyanske Celliphine Chespol. En uke senere satte hun ny ugandisk rekord under Herculis-stevnet i Monaco, med 9:07,94. 

 2021 
Hun representerte landet sitt på øvelsen 3000 meter hinder under Sommer-OL 2020 arrangert i Tokyo der hun vant gull.

 Referanser 

 Eksterne lenker 


Kategori:Personer fra Eastern Region i Uganda
Kategori:Ugandiske hinderløpere
Kategori:Ugandiske terrengløpere
Kategori:Olympiske mestere for Uganda
Kategori:Olympiske mestere i friidrett
Kategori:Olympiske sølvmedaljevinnere for Uganda
Kategori:Olympiske sølvmedaljevinnere i friidrett
Kategori:Deltakere for Uganda under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Uganda under Sommer-OL 2020
Kategori:Friidrettsutøvere under Sommer-OL 2020
Kategori:Medaljevinnere under Sommer-OL 2020
Kategori:Deltakere for Uganda under VM i friidrett 2017
Kategori:Deltakere for Uganda under VM i friidrett 2019
Kategori:Deltakere for Uganda under VM i friidrett 2022
Kategori:Deltakere for Uganda under Samveldelekene 2022
Kategori:Friidrettsutøvere under Samveldelekene 2022
Kategori:Deltakere for Uganda under VM i friidrett 2023
Kategori:Deltakere for Uganda under Sommer-OL 2024
Kategori:Friidrettsutøvere under Sommer-OL 2024
Kategori:Medaljevinnere under Sommer-OL 2024